**Arvamuste ja kooskõlastuste koondtabel**

1. **KOOSKÕLASTUSED**

|  |  |  |  |
| --- | --- | --- | --- |
| **Jrk nr** | **Kaasatud kooskõlastaja** | **Kooskõlastuse sisu** | **Pädeva asutuse põhjendus ja otsus esitatud kooskõlastuse osas** |
| 1 | Põllumajandus- ja Toiduamet  Alus: kavandatava tegevuse mõjualasse jääb Pardi maaparandusehitise drenaažkuivenduse maa-ala.  14.08.2024 nr 6.2-2/32636-1  15.08.2024 nr 6.2-2/32888 | **14.08.2024 kiri:**  Esitasite Põllumajandus- ja Toiduametile (edaspidi ka *PTA*) 05.08.2024 Transpordiameti (registrikood 70001490) poolt dokumendivahetuskeskuse vahendusel ehitusloa eelnõu kooskõlastuse taotluse nr 8-1/24-001/13637-1 (registreeritud PTA dokumendihaldussüsteemis nr 6.2-1/6019) Jõgeva maakonnas Põltsamaa vallas Põltsamaa linnas Riigitee 37 Jõgeva-Põltsamaa tee km 24,93-25,11 asuva lõigu ümberehitamiseks ehitusseadustiku § 42 lg 7 alusel. Kavandatava tegevuse mõjualasse jääb Pardi (maaparandussüsteemi/ehitise kood 2103420020060/001) maaparandusehitise drenaažkuivenduse maa-ala.    Kui kinnisasjale, millel paikneb maaparandussüsteem, kavandatakse muud ehitist, mis ei ole maaparandussüsteemi hoone ega rajatis, kooskõlastab ehitusprojekti või ehitusteatise alusel ehitise kavandamise kavatsuse ehitus- või muu loa andja või ehitusteatise menetleja Põllumajandus- ja Toiduametiga maaparandusseaduse § 50 lõike 1 alusel. Põllumajandus- ja Toiduamet kooskõlastab sama paragrahvi lõikes 1 nimetatud dokumendid ja kavatsused, kui kavandatava tegevusega ei takistata maaparandussüsteemi nõuetekohast toimimist. Vajaduse korral määrab Põllumajandus- ja Toiduamet kooskõlastuse või loa kõrvaltingimused, mis tagavad kinnisasjal ja naaberkinnisasjal paikneva maaparandussüsteemi toimimise.    Oleme projektdokumentatsiooni läbi vaadanud ning leiame, et PTA-l ei ole kooskõlastuse andmiseks piisavalt informatsiooni ja esitatud dokumentides esineb puudusi. Projektis tuleb kajastada Pardi maaparandusehitise olemasolu antud alal ning planeeritavate ehitustööde mõju maaparandusehitisele ja selle rajatistele. Ehitusalasse jääv drenaaž on küll kantud projekti joonistele, kuid tingmärkides ei ole välja toodud drenaaži leppemärki ning projekti seletuskirjas ei ole täpsustatud, et tegemist on projekti „KAUBANDUSHOONE. Jõgeva mnt 23a, Põltsamaa linn, Põltsamaa vald, Jõgeva maakond“ (eelprojekt nr 4888, 13.09.2023) alusel likvideeritava drenaažiga, mis 14.08.2024 seisuga on veel kantud maaparandussüsteemide registrisse ning  millele laienevad maaparandusseadusest tulenevad nõuded.    Palume teha projekti seletuskirjas vastavasisulised muudatused ja ka jooniste leppemärkide hulgas välja tuua drenaaži leppemärk.    Palume puudused kõrvaldada ja parandatud projekt esitada hiljemalt 16.09.2024. Täiendatud dokumentide tähtajaks esitamata jätmisel on Põllumajandus- ja Toiduametil vastavalt haldusmenetluse seaduse § 15 lõikele 3 õigus jätta taotlus läbi vaatamata.  **Väljavõte 15.08.2024 kirjast:**  Maaparandusseaduse § 50 lõigete 5 ja 7, maaeluministri 18.08.2020 määruse nr 57 „Põllumajandus- ja Toiduameti põhimäärus“ § 5 ja § 21 alusel ning lähtudes Transpordiameti (registrikood 70001490) esindaja Anni Luht 05.08.2024 esitatud ja 15.08.2024 täiendatud ehitusloa eelnõu kooskõlastuse taotlusest (registreeritud Põllumajandus- ja Toiduameti (edaspidi ka PTA) dokumendihaldussüsteemis nr  6.2-1/6019), otsustan:  kooskõlastada Jõgeva maakonnas Jõgeva vallas Põltsamaa linnas Pardi (maaparandussüsteemi/ehitise kood 2103420020060/001) maaparandusehitise drenaažkuivenduse maa-alal ehitusprojekti „Riigitee 37 Jõgeva-Põltsamaa km 24,93-25,11 asuva lõigu ja Jõgeva mnt 23a ja Jõgeva mnt 23 kinnistu siseste teede ja platside põhiprojekt“ (põhiprojekt, töö nr 230901) alusel riigitee 37 Jõgeva-Põltsamaa tee km  24,93-25,11 asuva lõigu ümberehitamise maaparandussüsteemi maa-alale muu ehitise rajamise kooskõlastuses toodud tingimustel.  /…/  **Kooskõlastuse tingimused:**   1. Ehitustöödega alustamise ajast tuleb teavitada Põllumajandus- ja Toiduameti Ida regiooni   Jõgeva esindust.   1. Tööde käigus tuleb tagada maaparandusehitiste ja -rajatiste korrashoid ning toimimisvõime (maaparandusseadus, edaspidi MaaParS § 47 ja § 49 lg 1 p 1). 2. Maaparandussüsteemi kahjustanud isik peab sellest viivitamata teavitama maaparandussüsteemi omanikku, PTA-d ja Keskkonnaametit ning kõrvaldama tekitatud kahjustuse (MaaParS § 44 lg 3). 3. Ehitustööde lõppedes tuleb esitada PTA-le drenaaži läheduses tehtud tööde teostusjoonised ja kaetud tööde aktid. 4. Kasutusloa eelnõu tuleb esitada PTA-le kooskõlastamiseks (MaaParS § 50 lg 1 ja EhS §   54 lg 1 ja lg 6 p 1).   1. Tööde käigus esilekerkivate küsimuste korral võtta ühendust PTA Ida regiooni Jõgeva esindusega. | **Põhjendus:**  Põllumajandus- ja Toiduameti 14.08.2024 kirjas toodud märkuste arutamiseks toimus projektmeeskonna, Põllumajandus- ja Toiduameti ning Transpordiameti esindajate vahel koosolek, mille käigus lepiti kokku, et projekteerija teeb projektis vajalikud täiendused ning Transpordiameti esindaja edastab Põllumajandus- ja Toiduametile korrigeeritud projekti. Korrigeeritud projekt edastati Põllumajandus- ja Toiduametile 15.08.2024.  15.08.2024 kirjas toodud kooskõlastuse tingimuse nr 5 osas selgitab Transpordiamet, et ehitusseadustiku lisa 2 kohaselt avalikult kasutatavale teele kasutusloa andmise vajadus puudub. Seega pole võimalik täita tingimust, mille kohaselt tuleks kasutusloa eelnõu Põllumajandus- ja Toiduametile kooskõlastamiseks esitada.  **Otsus:**   1. Lugeda ehitusloa eelnõu Põllumajandus- ja Toiduameti poolt kooskõlastatuks. 2. Arvestada ehitustööde teostamisel Põllumajandus- ja Toiduameti 15.08.2024 kirjas nr 6.2-2/32888 toodud kooskõlastamise tingimustega v.a tingimusega nr 5, mille osas on eespool mitte arvestamise kohta esitatud põhjendus. |

1. **ARVAMUSED**
   1. **Puudutatud asutused ja isikud**

|  |  |  |  |
| --- | --- | --- | --- |
| **Jrk nr** | **Arvamuse esitaja** | **Arvamuse sisu** | **Pädeva asutuse põhjendus ja otsus esitatud arvamuse osas** |
| 1 | Põltsamaa Vallavalitsus | *Põltsamaa Vallavalitsus pole tähtajaks arvamust avaldanud ega taotlenud tähtaja pikendamist.* | **Otsus:**  Pädev asutus eeldab EhS § 42 lg 9 alusel, et arvamuse avaldaja ei soovinud ehitusloa eelnõu osas arvamust avaldada. |
| 2 | MTÜ Jõgevamaa Ühistranspordikeskus | Mõlemasse Puhu risti peatusesse võiks rajada ootekojad, mis on külgedest läbipaistvate seintega ja ühest küljest sellise pinnaga, kuhu saaks kinnitada sõiduplaani ja sõiduinfo, näiteks väga hea lahendus on praegune Põltsamaa suunaline Puhu risti bussipeatus, mis näeb soliidne välja ja on praktiline  - pakub igast küljest kaitset tuule ja vihma eest, seinale saab klammerdada sõiduinfot. | **Selgitus:**  Projektiga on kavandatud riigitee 37 km 24,983 paremal pool asuvas „Puhu-Risti“ bussipeatuses oleva bussiootekoja ümbertõstmine bussipeatuse uude asukohta (parempoolne bussipeatus nihutatakse mõnevõrra Põltsamaa linna suunas).  **Otsus:**   1. Arvestada esitatud ettepanekuga ning paigaldada ehitustööde käigus mõlemasse bussipeatusesse ootekoda. Vasakpoolsesse bussipeatusesse paigaldatava ootekoja tüüp valida sarnane ümbertõstetavale ootekojale. |
| 3 | Telia Eesti AS  08.08.2024 nr EC.1-5.1/895-1 | Riigitee 37 Jõgeva-Põltsamaa tee km 24,93-25,11 asuva lõigu ümberehitamise alas paiknevad Teliale kuuluvad siderajatised.  Meie andmetel puudub antud projektil Telia poolne kooskõlastus, enne ehitusloa väljastamist palun kooskõlastada projekt läbi rakenduse B12.  <https://www.telia.ee/partnerile/ehitajale-arendajale/projektide-kooskolastamine/> | **Põhjendus:**  Ehitusloa menetlusega samaaegselt on projekt esitatud Telia Eesti AS-le kooskõlastamiseks. Telia Eesti AS on projektile 14.08.24 väljastanud kooskõlastuse 39084649.  **Otsus:**  Arvestades, et projektile on ehitusloa menetluse ajal väljastatud kooskõlastus, lugeda, et arvamuse andjal puuduvad ettepanekud ehitusloa eelnõule. |
| 4 | Elektrilevi OÜ | *Elektrilevi OÜ pole tähtajaks arvamust avaldanud ega taotlenud tähtaja pikendamist.* | **Otsus:**  Pädev asutus eeldab EhS § 42 lg 9 alusel, et arvamuse avaldaja ei soovinud ehitusloa eelnõu osas arvamust avaldada. |

* 1. **Piirnevate kinnisasjade omanikud, kes arvamust ei avaldanud**

Järgnevas tabelis toodud kinnisasjade osas tee ehitusloa eelnõu menetluse käigus arvamust ei avaldatud.Kui arvamuse andja ei ole kümne päeva jooksul eelnõu saamisest arvates arvamust avaldanud ega ole taotlenud tähtaja pikendamist, eeldatakse, et arvamuse andja ei soovi ehitusloa eelnõu kohta arvamust avaldada (EhS § 42 lg 9).

|  |  |
| --- | --- |
| **Kinnisasja nimi** | **Katastriüksuse tunnus** |
| Paju tn 2 | 61701:002:0500 |
| Sõpruse park | 61801:001:0323 |
| Paju tänav | 61801:001:0747 |
| Jõgeva maantee L1 | 61801:001:0270 |
| Jõgeva mnt 23 | 61801:001:1288 |
| Jõgeva mnt 23a | 61801:001:1289 |